《送钱万户归泉南》
元代·成廷圭

八月归来下泽车，将军此意复何如。十年不佩封侯印，万卷惟收教子书。

风月祇今尊有酒，江湖何处食无鱼。建溪为谢罗从事，久不题诗寄竹居。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。